अंकीय क्रांति
यांत्रिक प्रौद्योगिकी और एनालॉग इलेक्ट्रॉनिकी से आगे जाकर प्रौद्योगिकी का अंकीय इलेक्ट्रॉनिकी में प्रवेश करना अंकीय क्रांति (डिजिटल रिवोलूशन) कहलाता है। यह क्रान्ति १९५० के दशक और १९७० के दशक के बीच हुई मानी जाती है। अंकीय संगणक (डिजिटल कम्प्यूटर) का अधिकाधिक उपयोग और दस्तावेजों आदि का अंकीय रूप में रखना, इस क्रांति के दो महत्वपूर्ण पहलू हैं।
विंडोज़ २०००
विंडोज़ २००० (अंग्रेजी में: Windows 2000) या विंडोज़ 2000 एक ऑपरेटिंग सिस्टम है जो माइक्रोसॉफ्ट द्वारा विंडोज़ एन.टी. नामक ऑपरेटिंग सिस्टम परिवार के एक सदस्य के रूप में निर्मित किया गया था। इसे 15 दिसंबर, 1999 को निर्माण के लिए जारी (released to manufacturing(RTM)) किया गया, और 17 फरवरी, 2000 को खुदरा (retail) के लिए जारी किया गया था। यह विंडोज़ एन.टी. 4.0 का उत्तराधिकारी है। विंडोज़ २००० माइक्रोसोफ्ट का २१वी सदी का सबसे पहला संस्करण है। इस संस्करण के बाज़ार में आने से कंप्यूटर की दुनिया में क्रांति आ गई थी।